**Тэма: Скланенне прыметнікаў у множным ліку**

Мэты:- пашырыць веды пра прыметнік як часціну мовы;пазнаёміць з асаблівасцямі скланення прыметнікаў у множным ліку; практыкаваць у напісанні склонавых канчаткаў прыметнікаў;

* садзейнічаць фарміраванню арфаграфічнай пільнасці, развіццю мовы і творчага мыслення;
* стварыць умовы для выхавання ў вучняў любві да роднага краю.

**Абсталяванне**: карткі з заданнямі для работы ў парах і групах, запіс музыкі для фізкультхвілінкі, прэзентацыя.

**Ход урока:**

**1.Арганізацыйны момант. Матывацыя.**

Вучань чытае верш на памяць каля дошкі.(клас стаіць)

Ільняная і жытнёвая. Сялянская.

Баравая ў казачнай красе.

Старажытная. Ты самая славянская.

Светлая, як травы ў расе.

Вобразная, вольная, пявучая.

Прывітанне табе, Мова беларуская мая!!!

-Дзеці, вы так дружна прывіталіся з беларускай мовай, а скажыце:

-Чаму му павінны вывучаць беларускую мову?

( - гэта мова нашых продкаў

-кожны народ павінен ведаць сваю мову)

- А для чаго?

(каб правільна гаварыць; каб чытаць і пісаць на роднай мове; каб выказваць свае думкі).

**2.Праверка Д/З.**

* Дзеці, мы з вамі подарожнічаем па краіне “Часціны мовы” і зараз знаходзімся ў княстве “Прыметнік”. Сёння на ўроку мы папоўнім свае веды новымі звесткамі пра прыметнік. Аднак перад тым, як пазнаць новае, трэба паўтарыць тое, што мы ўжо ведаем. Для гэтага выканаем тэст, які ляжыць на вашых партах. Будзьце ўважлівымі.
* Праверка. А зараз праверым выкананне вашага тэста. Да дошкі, па аднаму зачытваеце пытанні і даяце адказ, а клас правярае.(Слайд)
* Самаацэнка : Ацаніце сваю работу.
* Я згодна з вашай ацэнкай. За выкананне задання вы атрымоўваеце …
* **Хвілінка гаварэння**

1. **Арфаграфічная размінка. Хвілінка чыстапісання.**

* Давайце ўзгадаем дэвіз нашага ўрока: “Пазнавай новае! Пішы без памылак!”(Слайд)
* Адкрыйце сшыткі і запішыце дату.
* А чаго мы пажадаем адзін аднаму сёння на ўроку? Я Вам таксама жадаю быць уважлівымі і актыўнымі.
* А зараз звярніце ўвагу на дошку і нагадайце, якія злучэнні вы ведаеце. **Бе сь ру ла**  **Беларусь** Прапісваем гэтыя злучэнні ўвесь радок, упрыгожваем свае сшыткі.
* Складзіце з гэтых злучэнняў слова. З якой літары мы пішам гэта слова і чаму?
* Колькі складоў у гэтым слове? Колькі гукаў? Колькі літар?
* Дайце характарыстыку першага гука.
* А як мы яшчэ называем нашу краіну?(Радзіма, Бацькаўшчына, Айчына) (Слайд)
* А зараз звярніце ўвагу на дошку і паслухайце наступныя радкі:

Неба чыстае і глыбокае Слайд

І б..розавы ціхі гай.

Беларусь мая сін..вок…,

Беларусь мая, р..дны край!

* Растлумачце напісанне прапушчаных літар.
* Якой часцінай мовы з’яўляюцца словы, у якіх прапушчаны літары? (Прыметнік)
* Якую ролю выконваюць прыметнікі ў беларускай мове? (Яны ўпрыгожваюць нашу мову, робяць яе больш дакладнай, якаснай, выразнай.)

**4.Паведамленне тэмы і мэты ўрока. Тлумачэнне новага матэрыялу.**

**-** Я ўпэўнілася, што вы ўжо многа ведаеце пра прыметнік. А сёння мы пазнаёмімся з асаблівасцямі скланення прыметнікаў у множным ліку, навучымся вызначаць склон прыметнікаў. Тэма нашага ўрока: “Скланенне прыметнікаў у множным ліку”. (Слайд)

Запісваем сказ пад дыктоўку:

* **Магілёў славіцца працавітымі, прыветлівымі і беражлівымі гараджанамі**. Запішыце сказ ў сшыткі, знайдзіце і падкрэсліце прыметнікі, вызначце іх лік і род.
* А ці атрымалася ў вас вызначыць род?
* Не атрымалася. Высвятліць чаму, нам дапаможа падручнік. Старонка 29, прачытайце самастойна правіла. (паўторна чытаюць услых)
* Зараз праверым вашу ўважлівасць. Я буду зачытваць вам словазлучэнні, калі ў прыметніку немагчыма вызначыць род, вы пляскаеце ў далоні, калі можна – сядзіце моўчкі. (***Вясёлы дзянёк, дарагія госці, блакітнае неба, вясёлыя жыхары, глыбокія рэкі.)***
* Малайцы. Прадоўжым працаваць са сказам. Лік вызначылі, род – не атрымалася, а што яшчэ можна вызначыць у прыметніках? ( Склон)
* Паўторым, якія склоны вы ведаеце?

**5. Гімнастыка для вачэй. (Слайд)**

А зараз я прапаную вам пабыць у ролі даследчыкаў. Даследванне патрабуе вялікай увагі. І перад гэтай дзейнасцю няхай адпачнуць вашы вочкі. Прасачыце вочкамі.

**6. Работа ў парах.**

- Зараз вам трэба паспрабаваць у парах праскланяць прыметнікі ў множным ліку і вызначыць іх канчаткі.

- Праверым. Слайд

- *Вынік: прыметнікі М. р., Ж. р. і Н. р. у адзіночным ліку пры змяненні на множны лік маюць аднолькавыя кончаткі.*

- Мы яшчэ раз удасканаліліся, у тым што ў множным ліку нельга вызначыць род прыметнікаў.

- Мы так добра з вамі працуем, а зараз крышачку адпачнём і будзем працягваць падарожжа па нашай краіне.

7.  **Фізкультхвілінка. С**лайд)

8**. Работа ў групах.**

- Разам добра не толькі адпачываць, але і працаваць. Папрацуем у групах. Памятайце, што ў групах мы працуем разам і дружна.

Група 1 (Слайд)

Самы старажытны горад – Полацк. Упершыню ён упамінаецца на старонках летапісу “Аповесць (мінулы)\_\_\_\_\_\_\_\_\_\_\_\_\_\_ гадоў” у 862 годзе. Ён размешчаны на рацэ Заходняя Дзвіна ў тым месцы, дзе ў яе ўпадае рака Палата. Ад рэчкі Палаты атрымалі назву першыя (славянскі)\_\_\_\_\_\_\_\_\_\_\_\_\_\_\_ жыхары гэтых зямель – палачане. Полацк часта наведвалі (замежны) \_\_\_\_\_\_\_\_\_\_ купцы. Яны прадавалі (неабходны)\_\_\_\_\_\_\_\_\_\_\_\_тавары і куплялі тое, што выраблялі (працавіты)\_\_\_\_\_\_\_\_\_\_\_\_\_\_ палачане. (Полацкі) \_\_\_\_\_\_\_\_\_\_\_\_\_ гандляры таксама былі вядомы за межамі свайго горада. Так слава аб Полацку разнеслася па ўсім свеце.

Група 3 (Слайд)

Згодна з паданнем, Магілёў быў заснаваны ў 1267 годзе. Людская памяць данесла да нас (цікавы)\_\_\_\_\_\_\_\_\_\_\_\_ паданні. У (даўнія) \_\_\_\_\_\_\_\_\_\_\_ часы там, дзе стаіць цяперашні Магілёў, шумелі (векавы) \_\_\_\_\_\_\_\_\_\_\_\_ дрэвы. Тут жыў разбойнік Машэка, які забіў князя, каб забраць сваю каханую. Але дзяўчына прывыкла да (дарагі) \_\_\_\_\_\_\_\_\_ рэчаў і багатага жыцця ў князя. І калі Машэка заснуў, забіла яго. (Верны)\_\_\_\_\_\_\_\_\_\_\_\_\_\_ сябры – разбойнікі пахавалі Машэку, а курган назвалі “Магілай льва”. Так адну з прыбярэжных гор (цяперашні) \_\_\_\_\_\_\_\_\_\_\_ магілёўцы называюць Машэкаўкай.

Група2 (Слайд)

У самым цэнтры Беларусі знаходзіцца сталіца нашай дзяржавы - горад Мінск, які быў прыкладна заснаваны ў 1067 годзе. А адкуль жа наша сталіца ўзяла назву? Наконт гэтага ёсць (розны) \_\_\_\_\_\_\_\_\_\_\_\_\_ меркаванні. Згодна з адным з іх, (заезджы) \_\_\_\_\_\_\_\_\_\_\_\_ купцы мянялі тут (розны) \_\_\_\_\_\_\_\_\_\_\_ тавары на (неабходны) \_\_\_\_\_\_\_\_\_\_\_\_\_\_\_ вырабы (мясцовы)\_\_\_\_\_\_\_\_\_\_\_\_\_\_ майстроў. Таму пачатковая назва горада паходзіць ад слова “мена” - мяняць.

* Праверка. Адзін вучань зачытвае, а дзеці на слайдзе правяраюць.

**9. Замацаванне.**

- А зараз мы працягнем размову аб нашай краіне, а дапаможа нам у гэтым практыкаванне 51 на старонцы 30.

- Прачытайце заданне да практыкавання.(чытае вучань)

- Чытаем першы сказ, змяняючы прыметнікі ў дужках, вызначыце склон прыметнікаў. ( першы абзац разбіраем вусна)

- А другі абзац вы выканаеце самастойна ў сшытках, вызначыце склон прыметнікаў і абазначце канчаткі. (Узаемаправерка. Настаўнік правярае некалькі сшыткаў.)

10. **Кантроль і прымяненне ведаў на практыцы.**

- Каб праверыць, як вы засвоілі тэму, я прапаную выканаць тэст. Абвядзіце ў кружок літару з правільным адказам.

**Тэст.**

1. Прыметнікі ў множным ліку маюць канчаткі?

в) –ыя, -ія; а) -ые, -іе.

2. Прыметнікі ў множным ліку па родах змяняюцца?

е) не; ж) так.

3. У месным склоне мн. ліку прыметнікі маюць канчаткі?

н) –ох, -ах; д) –ых, -іх.

4. У творным склоне мн.л. прыметнікі маюць канчаткі?

ы) –ымі, -імі; я) –ым, -ім.

**- Якое слова атрымалася? \_\_\_\_\_\_\_\_\_\_\_\_**

11. **Вынік урока.**

-Вось сёння на ўроку вы і атрымалі новыя веды.

- аб якой часціне мовы гаварылі?

- Ці можна вызначыць род прыметнікаў у множным ліку?

**12. Дамашняе заданне.**

- Дома вы яшчэ раз паўторыце правіла і замацуеце свае веды пра прыметнік, выканаўшы пр.52, на старонцы 31.( Вам трэба будзе вызначыць склон і род прыметнікаў)

- Адкрыйце дзённікі і запішыце. (Слайд)

13. **Рэфлексія.**

- У заключэнні ўрока паглядзіце на слайд і зрабіце свій выбар. (Слайд)

З дапамогай сваіх тварыкаў пакажыце з якім настроем вы заканчваеце ўрок. Я таксама задаволена вашай работай.

- Вы сёння добра папрацавалі. (Слайд)

Жадаю вам, дзеці, і далей лагодна

Мовай народа валодаць свабодна.

І ў жыцці каб было вам лягчэй,

Мову сваю вывучайце хутчэй.

- Дзякуй вам за працу. Урок закончаны.

Дадатак

1. На якiя пытаннi адказваюць прыметнiкi:

а) якi? якая? што?

б) што рабiць? хто?

в) якi? якая? якое? якiя?

2. Што абазначаюць прыметнiкi:

а) прымету прадмета;

б) прымету дзеяння;

в) дзеянне прадмета.

3. З якой часцiнай мовы звязаны прыметнiк:

а) з прыназоўнiкам;

б) з назоўнiкам;

в) з дзеясловам.

4. Як змяняюцца прыметнiкi:

а) па лiкахi родах;

б) па лiках, родах i склонах;

в) па часах i склонах.

1. Вызначы склон прыметніка ў словазлучэнні **на сінім моры**

а) родны

б) давальны

в) месны

1. У якім склоне прыметнікі мужчынскага і ніякага роду маюць канчаткі **ому, аму, яму**

а) у родным

б) у давальным

в) у творным

Адзіночны лік: беларускі прыгожы горад

Множны лік \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Назоўны якія?

Родны якіх?

Давальны якім?

Вінавальны якія? якіх?

Творны якімі?

Месны аб якіх?

Адзіночны лік: вялікая вольная дзяржава

Множны лік \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Назоўны якія?

Родны якіх?

Давальны якім?

Вінавальны якія? якіх?

Творны якімі?

Месны аб якіх?

Адзіночны лік: глыбокае чыстае возера

Множны лік \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Назоўны якія?

Родны якіх?

Давальны якім?

Вінавальны якія? якіх?

Творны якімі?

Месны аб якіх?